als_Latn dik_Latn sag_Latn
UBT edhe në këtë vit ofron bursa jashtë vendit përmes projektit Erasmus Mundus SIGMA
Prishtinë, 7 dhjetor 2012- “UBT prej themelimit në vazhdimësi është përfituese e projekteve ndërkombëtare të sektorit të arsimit në Evropë dhe më gjerë. Përveç të tjerave, si në vitin e kaluar edhe në këtë vit dhe për katër vitet e ardhshme UBT është përfituese e projektit “Erasmus Mundus – SIGMA”, projekt i Bashkimit Evropian, dhe nga ky projekt, po në këtë vit, shumë studentë të UBT, do të pajisën me bursa të plota studimi, dhe në të gjitha nivelet e studimit si bachelor, master, doktoratës, post doktoratës dhe mobiliteti i stafit, të cilët do të fillojnë mobilitetin e tyre në universitetet më prestigjioze të vendeve të Bashkimit Evropian”, tha para shumë të pranishmëve si studentëve dhe profesorëve Presidenti i UBT-së, Prof. Dr. Edmond Hajrizi, gjatë prezantimit të projektit në fjalë në ambientin e UBT, në Prishtinë.
Anna Sadecka, koordinator e programit “Erasmus Mundus – SIGMA” dhe Jan Rumes , administrator i programit “Erasmus Mundus- Basilius”, th se duke i parë të arriturat, mundësitë, studime, hulumtime e UBT-së, edhe kësaj radhe është pjesë e një në konsorciumin shumë prestigjioz evropian. Ata me një fjalë përshëndetën menaxhmentin e lartë të UBT-së, për punën dhe të arritura e UBT dhe në përpikëri dhanë informacione dhe detaje për programin në fjalë.
Kurse Lirigzona Morina , studente në UBT , e cila ka ndjek këtë program në Universitetin Lapenarta, tha se kam marr njohuri nga shkenca dhe kultura të shumta, dhe nihem shumë e privilegjuar që ka qenë pjesë e UBT dhe programit në fjalë. Po ashtu edhe zëvendëspresidenti i UBT-së, Prof. Dr. Mo Vaziri e përshëndeti nismën e këtij projekti.
Tash e tutje studentët e UBT, përmes këtij projektit të Komisionit Evropian në vlerë prej 3.9 milionë euro, do të kenë mundësi të studiojnë me bursa në universitete shumë prestigjioze në Evropë, si në: City University në Londër të Anglisë, Freie University në Berlin të Gjemanisë, Lund University në Suedi, Univerity of Milan në Itali, Warsaë University në Poloni, Warcklaë Technical University në Poloni, University of Monetpolier II në Francë, Twente University në Irlandë. Edhe studentët e universiteteve të lartpërmendura mund të studiojnë në UBT, dhe në Universitetet e vendeve të Ballkanit siç janë, Shkodra University në Shqipër, University of Belgrade, Serbi, University of Montenegro në Malin e Zi, University of Nis në Serbi, University of Novi Sa në Serbi, University of Prishtina në Kosovë, University of Sarajevo, Bosnia dhe Herzegovina, University “St. Kliment Ohridski”, Bitola, FYR of Macedonia, University of Tuzla në Bosnja dhe Hercegovina.
Përveç tjerave në kuadër të projektit SIGMA janë paraparë edhe iniciativa të reja, siç janë: ofrimi i studimeve të përbashkëta, ngritja e cilësisë institucionale dhe programore, organizimi i konferencave të përbashkëta, etj.
Përfitues të projektit “Erasmus Mundus ”, janë 19 universitete nga rajoni dhe Evropa, prej tyre dhjetë nga vendet e Ballkanit, ku UBT, është kolegji i vetëm privat nga Kosova që është përfituese e projektit në fjalë.
“Erasmus Mundus- SIGMA” ofron bursa, që do të ndahen për studentë dhe staf akademik të institucioneve të arsimit të lartë në Kosovë përmes ketij projekti.
Të drejtë aplikimi do të kenë studentët dhe mësimdhënësit që iu takojnë te gjitha drejtimeve te studimeve ne UBT.
Konkursi për aplikim do të jetë i hapur nga 7 dhjetori 2012 deri më 1 shkurt 2013.
Për më shumë detaje, të gjitha të dhënat mund ti gjeni dhe të aplikon direkt në ueb faqen e programit www.sigma.uw.edu.pl.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn